पिछले एक दशक में काफी बदलाव आये है विश्वविद्यालयों में। छात्र समुदाय में दलित-पिछड़े वर्ग के छात्रों की संख्या बढ़ी है। पिछड़े वर्ग के छात्रो में सांगठनिक क्षमता का उदय हुआ है, हालांकि पिछड़ों के नेतृत्व वाले राजनीतिक दलों के छात्र संगठनो का दायरा बहुत ही सीमित है। इसकी एक वजह यह है कि ज्यादातर ऐसे राजनीतिकक दलों का दायरा राज्य विशेष तक ही है, जबकि कांग्रेस, भाजपा और लेफ्ट का राष्ट्रीय स्तर पर व्यापक होने से इनके छात्र संगठन राष्ट्रीय स्तर पर सक्रिय हैं। ऐसी स्थिति में विश्वविद्यालय के स्तर पर पिछड़ो के कई छात्र संगठन सक्रिय हुए हैं। आज उत्तर भारत में जवाहरलाल नेहरु विश्वविद्यालय, दिल्ली विश्वविद्यालय और इलाहाबाद विश्वविद्यालय में जबकि दक्षिण भारत के विश्वविद्यालयों में काफी संख्या में ओबीसी छात्र संगठन सक्रिय है।